
	Početak savjetovanja
30. srpnja 2026.
	Završetak savjetovanja
13. kolovoza 2026.



RAZLOG DONOŠENJA
	Pravilnik o provedbi postupka jednostavne nabave donosi se radi  potrebe usklađivanja s odredbama Zakona o izmjenama i dopunama Zakona o javnoj nabavi („Narodne novine“, broj 48/26.; dalje u tekstu: Zakon) kao i obavezne primjene jednostavne nabave s novim pragovima od 1. rujna 2026. godine.
Pravilnikom se uređuju pravila, uvjeti i postupci jednostavne nabave  robe, usluga i radova te omogućava učinkovita nabava, transparentnost te ekonomično i svrhovito trošenje financijskih sredstava škole.




	Obrazloženje kraćeg trajanja savjetovanja

Skraćeno trajanje savjetovanja određeno je jer Nacrt novog Pravilnika ne donosi suštinske ili reformske promjene u organizaciji rada Škole, već predstavlja isključivo usklađivanje tehničkih parametara (pragova) sa zakonom, zbog čega se ne očekuje potreba za dugotrajnom javnom raspravom. S obzirom na navedeno, utvrđuje se  skraćeni rok savjetovanja kako bi se osigurala zakonitost poslovanja i kontinuitet postupaka nabave u ustanovi.
            Slijedom navedenoga, trajanje javnog savjetovanja određeno je u kraćem roku.

Pozivamo predstavnike zainteresirane javnosti da najkasnije do 13. kolovoza 2026. godine dostave svoje komentare na Nacrt pravilnika o provedbi postupka jednostavne nabave, putem Obrasca sudjelovanja u savjetovanju o nacrtu akta (Obrazac 2) na e-mail: ured@os-mcepelica-vuka.skole.hr  .
Po završetku savjetovanja, svi pristigli doprinosi biti će javno dostupni na internetskoj stranici Osnovne škole Milka Cepelića, Vuka 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta pravilnika o provedbi postupka jednostavne nabave.
